32002L0057
L 193/74
JURNALUL OFÍCIAL AL UNIUNII EUROPENE
DIRECTIVA 2002/57/CE A CONSILIULUI
din 13 iunie 2002
privind comercializarea semințelor de plante oleaginoase și pentru fibre
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social,
întrucât:
(1)
Directiva 69/208/CEE a Consiliului din 30 iunie 1969 privind comercializarea semințelor de plante oleaginoase și pentru fibre (2) a fost modificată substanțial în mai multe rânduri (3). În scopul unei formulări clare și sistematizate, se recomandă codificarea directivei menționate anterior.
(2)
Producția de plante oleaginoase și pentru fibre ocupă un loc important în agricultura Comunității.
(3)
Obținerea de rezultate satisfăcătoare privind cultivarea plantelor oleaginoase și pentru fibre depinde în mare măsură de folosirea unor semințe de calitate.
(4)
O productivitate mai mare în domeniul cultivării plantelor oleaginoase și pentru fibre pe teritoriul Comunității se poate obține prin aplicarea de către statele membre a unor norme unificate și cât mai riguroase în ceea ce privește alegerea soiurilor admise pentru comercializare. În acest sens, Directiva 2002/53/CE a Consiliului (4) prevede realizarea unui catalog comun al soiurilor speciilor de plante agricole.
(5)
Se recomandă stabilirea, de către Comunitate, a unui sistem de certificare unificat, pe baza experiențelor acumulate în urma aplicării sistemelor statelor membre și ale Organizației pentru Cooperare și Dezvoltare Economică. În cadrul consolidării pieței interne, se recomandă ca sistemul comunitar să se poată aplica atât producției în vederea comercializării, cât și comercializării pe teritoriul Comunității, fără ca statele membre să aibă posibilitatea unei derogări unilaterale care ar putea împiedica libera circulație a semințelor pe teritoriul Comunității.
(6)
Ca regulă generală, semințele de plante oleaginoase și pentru fibre trebuie să poată fi comercializate numai în cazul în care, în conformitate cu normele de certificare, au fost examinate și certificate oficial ca semințe de bază sau semințe certificate sau, pentru anumite soiuri, examinate și admise în mod oficial ca semințe comerciale. Alegerea termenilor tehnici de „semințe de bază” și „semințe certificate” se bazează pe terminologia internațională deja existentă. În anumite condiții speciale, semințele selecționate din generațiile anterioare semințelor de bază, precum și semințele brute, pot fi comercializate.
(7)
Normele comunitare nu trebuie să se aplice semințelor destinate exportului către țări terțe.
(8)
În scopul de a îmbunătăți, pe lângă valoarea genetică, calitatea exterioară a semințelor de plante oleaginoase și pentru fibre din Comunitate, trebuie prevăzute anumite condiții privind puritatea specifică și facultatea germinativă.
(9)
Pentru a se asigura identitatea semințelor, trebuie să se stabilească norme comunitare privind ambalarea, prelevarea eșantioanelor, sistemul de închidere și marcarea. În acest scop, etichetele trebuie să cuprindă indicațiile necesare exercitării controlului oficial, precum și informării utilizatorului, și să pună în evidență, pentru diferitele categorii, caracterul comunitar al certificării.
(10)
Trebuie să se stabilească norme privind comercializarea semințelor tratate chimic și a semințelor adaptate pentru cultura biologică, precum și norme privind conservarea resurselor genetice ale plantelor care permit, printr-o utilizare in situ, conservarea soiurilor amenințate de erodare genetică.
(11)
Trebuie să se admită derogări în anumite condiții, fără să se aducă atingere dispozițiilor articolului 14 din tratat. Statele membre care recurg la aceste derogări trebuie să asigure o asistență administrativă reciprocă în ceea ce privește controlul.
(12)
În scopul de a garanta, în timpul comercializării, respectarea condițiilor privind calitatea semințelor, precum și a dispozițiilor care asigură identitatea acestora, statele membre trebuie să prevadă dispoziții de control adecvate.
(13)
Fără să aducă atingere aplicării articolului 30 din tratat, semințele care îndeplinesc aceste condiții trebuie supuse numai restricțiilor de comercializare prevăzute de normele comunitare.
(14)
În anumite condiții, semințele multiplicate într-o altă țară din semințe de bază certificate într-un stat membru trebuie certificate ca semințe multiplicate în statul membru în cauză.
(15)
Trebuie să se prevadă că semințele de plante oleaginoase și pentru fibre recoltate în țări terțe pot fi comercializate pe teritoriul Comunității numai în cazul în care prezintă aceleași garanții ca și semințele certificate oficial sau admise oficial ca semințe comerciale pe teritoriul Comunității și în cazul în care sunt conforme cu normele comunitare.
(16)
Pentru perioadele în care aprovizionarea cu semințe certificate de plante oleaginoase și pentru fibre din diferite categorii sau cu semințe comerciale întâlnește anumite dificultăți, trebuie să se admită provizoriu semințe dintr-o categorie care corespunde unor cerințe mai puțin stricte, precum și semințe din soiuri care nu figurează nici în catalogul comun al soiurilor, nici în catalogul național al soiurilor.
(17)
În vederea armonizării metodelor tehnice de certificare ale statelor membre și pentru a avea posibilitatea de a compara semințele certificate pe teritoriul Comunității cu cele provenite din țări terțe, țările membre trebuie să instituie teste comparative comunitare care să permită un control anual a posteriori al semințelor din diferite categorii de „semințe certificate”.
(18)
Se recomandă organizarea de experimente temporare în scopul găsirii celor mai bune soluții care să înlocuiască anumite dispoziții din prezenta directivă.
(19)
În cazul în care, pe teritoriul unui stat membru nu are loc reproducerea sau comercializarea de semințe din anumite specii, trebuie să se prevadă posibilitatea ca statul membru în cauză să fie exonerat de aplicarea dispozițiilor prezentei directive pentru speciile în cauză.
(20)
Trebuie să se adopte măsurile necesare pentru punerea în aplicare a prezentei directive în conformitate cu Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de executare conferite Comisiei (5).
(21)
Prezenta directivă nu trebuie să aducă atingere obligațiilor statelor membre privind termenele de transpunere a directivelor indicate de anexa VI, partea B,
ADOPTĂ PREZENTA DIRECTIVĂ:
Articolul 1
Prezenta directivă se referă la producerea în vederea comercializării, precum și la comercializarea pe teritoriul Comunității a semințelor de plante oleaginoase și pentru fibre destinate producției agricole, cu excepția utilizărilor în scop ornamental.
Prezenta directivă nu se aplică semințelor de plante oleaginoase și pentru fibre destinate exportului către țări terțe.
Articolul 2
(1) În sensul prezentei directive se înțelege prin:
(a) comercializare: vânzarea, deținerea în vederea vânzării, oferta de vânzare, precum și orice tip de cesionare, furnizare sau transfer de semințe către părți terțe, contra cost sau gratuit, în vederea unei exploatări comerciale.
Nu se consideră comercializare schimburile de semințe care nu vizează o exploatare comercială a soiului, precum operațiunile următoare:
furnizarea de semințe unor organisme oficiale de experimentare și inspecție;
furnizarea de semințe unor prestatori de servicii în vederea prelucrării sau a condiționării, cu condiția ca prestatorul de servicii să nu obțină un titlu pentru sămânța furnizată în acest mod.
Furnizarea de semințe, în anumite condiții, unor prestatori de servicii în vederea producerii anumitor materii prime pentru agricultură destinate unui utilizări industriale, precum și propagarea semințelor în acest scop, nu se consideră comercializare, cu condiția ca prestatorul de servicii să nu obțină un titlu nici pentru sămânța furnizată în acest mod, nici pentru plantele recoltate. Furnizorul de semințe trebuie să prezinte autorității de certificare o copie a părților corespunzătoare din contractul încheiat cu prestatorul de servicii, iar contractul trebuie să specifice normele și condițiile îndeplinite de sămânța furnizată.
Normele de aplicare a prezentelor dispoziții se stabilesc în conformitate cu procedura prevăzută la articolul 25 alineatul (2);
(b) plante oleaginoase și pentru fibre: plantele din genurile și speciile următoare:
(c) semințe de bază: (din alte soiuri decât hibrizii de floarea-soarelui) semințele
(d) semințe de bază (hibrizi de floarea-soarelui):
1.
semințe de bază din linii consangvinizate: semințele
(i)
care, sub rezerva dispozițiilor articolului 5, îndeplinesc condițiile stabilite de anexa I și II pentru semințele de bază și
(ii)
pentru care s-a constatat, cu ocazia unei examinări oficiale, că îndeplinesc condițiile menționate anterior;
2.
semințe de bază de hibrizi simpli: semințele
(i)
destinate producerii de hibrizi tripli sau dubli;
(ii)
care, sub rezerva dispozițiilor articolului 5, respectă dispozițiile stabilite de anexele I și II pentru semințele de bază și
(iii)
pentru care s-a constatat, cu ocazia unei examinări oficiale, că îndeplinesc condițiile menționate anterior;
(e) semințe certificate: (rapiță, muștar maroniu, rapiță, muștar negru, cânepă dioică, cartamus, chimen, floarea soarelui, mac, muștar alb)
pentru care s-a constatat, cu ocazia unei examinări oficiale, că respectă condițiile menționate anterior sau,
în cazul condițiilor menționate de anexa I, pentru care s-a constatat, fie cu ocazia unei examinări oficiale, fie cu ocazia unei examinări făcute în cadrul unui control oficial, că respectă condițiile menționate anterior;
(f) semințe certificate din prima generație: (arahide, cânepă monoică, in de fuior, in de ulei, soia, bumbac)
pentru care s-a constatat, cu ocazia unei examinări oficiale, că respectă condițiile menționate anterior sau,
în cazul condițiilor menționate de anexa I, pentru care s-a constatat, fie cu ocazia unei examinări oficiale, fie cu ocazia unei examinări făcute în cadrul unui control oficial, că respectă condițiile menționate anterior;
(g) semințe certificate din a doua generație: (arahide, in de fuior, in de ulei, soia, bumbac) semințele
pentru care s-a constatat, cu ocazia unei examinări oficiale, că respectă condițiile menționate anterior sau,
în cazul condițiilor menționate de anexa I, pentru care s-a constatat, fie cu ocazia unei examinări oficiale, fie cu ocazia unei examinări făcute în cadrul unui control oficial că respectă condițiile menționate anterior;
(h) semințe certificate din a doua generație: (cânepă monoică):
pentru care s-a constatat, cu ocazia unui examen oficial, că respectă condițiile menționate anterior sau,
în cazul condițiilor menționate de anexa I, pentru care s-a constatat, fie cu ocazia unei examinări oficiale, fie cu ocazia unei examinări făcute în cadrul unui control oficial, că respectă condițiile menționate anterior;
(i) semințe certificate din a treia generație: (in de fuior, in de ulei)
pentru care s-a constatat, cu ocazia unei examinări oficiale, că respectă condițiile menționate anterior sau,
în cazul condițiilor menționate de anexa I, pentru care s-a constatat, fie cu ocazia unei examinări oficiale, fie cu ocazia unei examinări făcute în cadrul unui control oficial, că respectă condițiile menționate anterior;
(j) semințe comerciale: semințele
(k) dispoziții oficiale: dispozițiile adoptate
cu condiția ca persoanele menționate la punctele (ii) și (iii) să nu obțină un profit personal ca urmare a aplicării dispozițiilor în cauză.
(2) Modificările care urmează să fie făcute listei speciilor menționate la alineatul (1) litera (b) se adoptă în conformitate cu procedura prevăzută la articolul 25 alineatul (2).
(3) Diferitele tipuri de soiuri, inclusiv componentele, destinate certificării în condițiile prezentei directive, se specifică și se definesc în conformitate cu procedura prevăzută la articolul 25 alineatul (2).
(4) Statele membre pot:
(a)
în ceea ce privește semințele de in, să includă mai multe generații în categoria semințelor de bază și să subîmpartă această categorie în funcție de generații;
(b)
să prevadă ca examinările oficiale de control al respectării condiției stabilite de anexa II secțiunea I punctul (4) privind Brassica napus să nu se efectueze pentru toate loturile cu ocazia certificării, cu excepția cazului în care există o îndoială cu privire la respectarea condiției în cauză.
(5) La efectuarea examinării în cadrul controlului oficial, prevăzute la alineatul (1) litera (e) punctul (iv) a doua liniuță, litera (f) punctul (iv) a doua liniuță, litera (g) punctul (iv) a doua liniuță, litera (h) punctul (iv) a doua liniuță și punctul (i) și (iv) a doua lini-uță, trebuie să se respecte următoarele condiții:
(a)
inspectorii:
(i)
să dețină calificările tehnice necesare;
(ii)
să nu obțină nici un profit personal în urma efectuării inspecțiilor;
(iii)
să fie autorizați în mod oficial de către serviciul de certificare a semințelor din statul membru în cauză, iar acest acord trebuie să cuprindă fie depunerea unui jurământ, fie semnarea unui angajament scris prin care se obligă să respecte normele care reglementează examinările oficiale;
(iv)
să efectueze inspecțiile sub control oficial în conformitate cu normele care se aplică în cazul inspecțiilor oficiale;
(b)
cultura de semințe care se inspectează este formată pe bază de semințe care au fost controlate oficial a posteriori, cu rezultate satisfăcătoare;
(c)
o proporție de semințe trebuie să fie supusă unei inspecții efectuate de inspectori oficiali. Această proporție este de 10 % în cazul culturilor autogame și de 20 % în cazul culturilor xenogame, sau de 5, respectiv 15 % pentru speciile pentru care statele membre prevăd realizarea de teste oficiale de laborator cu ajutorul protocoalelor morfologice, fiziologice sau, la nevoie, biochimice pentru definirea identității și a purității varietale;
(d)
o parte din eșantioanele loturilor de semințe recoltate din culturi de semințe se prelevează pentru controlul oficial a posteriori și, la nevoie, pentru controlul oficial de laborator, privind identitatea și puritatea varietală.
Statele membre vor stabili sancțiunile care se aplică pentru infracțiunile referitoare la normele prevăzute în primul paragraf care reglementează examinările în cadrul supravegherii oficiale. Sancțiunile prevăzute trebuie să fie efective, proporționale și descurajatoare. În cazul în care inspectorii autorizați oficial încalcă în mod deliberat sau din neglijență normele care reglementează examinările oficiale, sancțiunile pot prevedea în special retragerea autorizației prevăzute în primul paragraf, litera (a) punctul (iii). În acest caz, se anulează toate certificările de semințe examinate, cu excepția cazului în care se poate demonstra că semințele îndeplinesc, totuși, toate condițiile impuse.
(6) În conformitate cu procedura prevăzută la articolul 25 alineatul (2), se pot adopta alte măsuri care să se aplice efectuării de examinări în cadrul controlului oficial.
Până la adoptarea acestor măsuri se respectă condițiile stabilite la articolul 2 din Decizia 89/540/CEE a Comisiei (6).
Articolul 3
(1) Statele membre iau măsuri astfel încât semințele de:
Brassica L. (partim)
Brassica rapa L. var. silvestris (Lam.) Briggs
Cannabis sativa L.
Carthamus tinctorius L.
Carum carvi L.
Gossypium spp.
Helianthus annuus L.
Linum usitatissimum L. (partim)/In de fuior
să poată fi comercializate numai în cazul în care au fost certificate oficial drept „semințe de bază” sau „semințe certificate”.
(2) Statele membre iau măsuri astfel încât semințele de specii de plante oleaginoase și pentru fibre, altele decât cele enumerate la alineatul (1), să poată fi comercializate numai în cazul în care este vorba fie de semințe care fost certificate oficial drept „semințe de bază” sau „semințe certificate”, fie de semințe comerciale.
(3) În conformitate cu procedura prevăzută la articolul 25 alineatul (2), se iau măsuri astfel încât semințele de specii de plante oleaginoase sau pentru fibre, altele decât cele enumerate la alineatul (1), să poată fi comercializate începând cu anumite date determinate numai în cazul în care au fost certificate oficial drept „semințe de bază” sau „semințe certificate”.
(4) Statele membre se asigură că examinările oficiale de semințe sunt efectuate în funcție de metodele internaționale valabile, în măsura în care acestea există.
Articolul 4
Fără să aducă atingere dispozițiilor articolului 3 alineatele (1) și (2), statele membre prevăd posibilitatea de a comercializa:
-
semințele selecționate din generații anterioare semințelor de bază și
-
semințele brute, comercializate pentru prelucrare,
sub rezerva garantării identității acestora.
Articolul 5
Prin derogare de la dispozițiile articolului 3, statele membre pot autoriza:
(a)
certificarea oficială și comercializarea semințelor de bază care nu îndeplinesc condițiile stabilite de anexa II în ceea ce privește facultatea germinativă; în acest sens, se iau toate măsurile necesare astfel încât furnizorul să garanteze o facultate germinativă determinată pe care să o indice, în vederea comercializării, pe o etichetă specială care include numele și adresa acestuia, precum și numărul de referință al lotului;
(b)
în vederea unei aprovizionări rapide cu semințe, certificarea oficială sau admiterea oficială și comercializarea până la primul destinatar comercial al semințelor din categoria „semințe de bază”, „semințe certificate” de orice natură sau „semințe comerciale” pentru care nu s-a încheiat examinarea oficială al cărei scop este de a controla respectarea condițiilor stabilite de anexa II privind facultatea germinativă. Certificarea sau admiterea se acordă numai pe baza prezentării unui raport de analiză provizorie a semințelor și cu condiția să fie indicate numele și adresa primului destinatar; se iau toate măsurile necesare, astfel încât furnizorul să garanteze facultatea germinativă constatată cu ocazia analizei provizorii; indicația privind această facultate germinativă trebuie să fie inclusă, în vederea comercializării, pe o etichetă specială care cuprinde numele și adresa acestuia, precum și numărul de referință al lotului.
Aceste dispoziții nu se aplică în cazul semințelor importate din țări terțe, cu excepția cazurilor prevăzute la articolul 18 privind reproducerea în spațiul extracomunitar.
În ceea ce privește controlul, statele membre recurg la una dintre derogările prevăzute la literele (a) și (b) și își acordă reciproc asistență administrativă.
Articolul 6
(1) Fără să aducă atingere dispozițiilor articolului 3 alineatul (1) și (2), statele membre pot autoriza producătorii stabiliți pe teritoriul lor pentru a comercializa:
(a)
cantități mici de semințe în scopuri științifice sau pentru operațiuni de selecție;
(b)
cantități corespunzătoare de semințe destinate altor scopuri, de testare sau experimentare, în măsura în care acestea fac parte din soiuri pentru care a s-a depus o cerere de înscriere în catalog în statul membru în cauză.
În cazul materialului modificat genetic, autorizația în cauză se acordă numai în cazul în care se iau toate măsurile necesare pentru a se evita riscurile pentru sănătatea umană și mediu. În scopul evaluării incidențelor asupra mediului, dispozițiile articolului 7 alineatul (4) din Directiva 2002/53/CE se aplică mutatis mutandis.
(2) Scopurile pentru care se pot acorda autorizațiile prevăzute la alineatul (1) litera (b), dispozițiile referitoare la marcarea ambalajelor, precum și la cantități, și condițiile în care statele membre pot acorda asemenea autorizații se stabilesc în conformitate cu procedura prevăzută la articolul 25 alineatul (2).
(3) Autorizațiile acordate de către statele membre înaintea datei de 14 decembrie 1998 unor producători stabiliți pe teritoriul lor, în sensul alineatului (1), rămân valabile până la stabilirea dispozițiilor prevăzute la alineatul (2). După aceea, toate autorizațiile trebuie să respecte dispozițiile stabilite în conformitate cu alineatul (2).
Articolul 7
Statele membre pot stabili pentru propria lor producție, referitor la condițiile stabilite de anexa I și II, condiții suplimentare sau mai riguroase pentru certificarea, precum și pentru examinarea semințelor comerciale.
Articolul 8
Statele membre iau măsuri pentru ca, la cererea producătorului, descrierea componentelor genealogice eventual solicitate să rămână confidențială.
Articolul 9
(1) Statele membre iau măsuri pentru ca, în cursul procedurii de control al soiurilor, de examinare a semințelor în vederea certificării și de examinare a semințelor comerciale, eșantioanele să fie prelevate oficial în conformitate cu metodele adecvate.
(2) În cadrul examinării semințelor în vederea certificării și al examinării semințelor comerciale, eșantioanele sunt prelevate din loturi omogene; greutatea maximă a unui lot și greutatea minimă a unui eșantion sunt indicate la anexa III.
Articolul 10
(1) Statele membre iau măsuri astfel încât comercializarea semințelor de bază, a semințelor certificate de orice natură și a semințelor comerciale să aibă loc numai în loturi suficient de omogene și în ambalaje închise, prevăzute cu un sistem de închidere și marcare, în conformitate cu dispozițiile articolelor 11 și 12.
(2) Pentru comercializarea unor cantități mici către ultimul utilizator, statele membre pot prevedea derogări de la dispozițiile alineatului (1) în ceea ce privește ambalajul, sistemul de închidere și marcarea.
Articolul 11
(1) Statele membre iau măsuri pentru ca ambalajele semințelor de bază, ale semințelor certificate de orice natură și ale semințelor comerciale să fie închise oficial sau în cadrul unui control oficial, astfel încât să nu poată fi deschise fără deteriorarea sistemului de închidere sau fără ca eticheta oficială prevăzută la articolul 12 alineatul (1) ori ambalajul să nu prezinte urme de manipulare.
În vederea asigurării închiderii, sistemul de închidere trebuie să fie prevăzut fie cu eticheta oficială, fie cu o ștampilă oficială.
Se poate renunța la măsurile prevăzute în al doilea paragraf în cazul unui sistem de închidere de unică folosință.
În conformitate cu procedura prevăzută la articolul 25 alineatul (2) se poate constata dacă un anumit sistem de închidere corespunde dispozițiilor din prezentul alineat.
(2) Închiderile, una sau mai multe, se pot efectua numai în mod oficial sau în cadrul unui control oficial. În acest caz se menționează pe eticheta de închidere prevăzută la articolul 12 alineatul (1) data ultimei închideri și serviciul care a efectuat închiderea respectivă.
(3) Statele membre pot prevedea derogări de la alineatul (1) pentru ambalajele mici închise pe teritoriul lor. Condițiile privind derogările se stabilesc în conformitate cu procedura prevăzută la articolul 25 alineatul (2).
Articolul 12
(1) Statele membre iau măsuri pentru ca ambalajele destinate semințelor de bază, semințelor certificate de orice natură și semințelor comerciale
(a)
să fie prevăzute cu o etichetă oficială exterioară nefolosită, conformă condițiilor stabilite de anexa IV, cu indicațiile scrise în una dintre limbile oficiale ale Comunității. Culoarea etichetei este albă pentru semințele de bază și albastră pentru semințele certificate din prima generație obținute din semințe de bază, roșie pentru semințele certificate din generațiile ulterioare, obținute din semințe de bază și maro pentru semințele comerciale. Etichetele prevăzute cu un vizor se atașează, în toate cazurile, după sigilarea oficială. Dacă, în cazul prevăzut la articolul 5 litera (a), semințele de bază nu îndeplinesc condițiile stabilite de anexa II privind facultatea germinativă, acest fapt se indică pe etichetă. Se permite folosirea etichetelor adezive oficiale. În conformitate cu procedura prevăzută la articolul 25 alineatul (2) se poate autoriza, sub control oficial, înscrierea indicațiilor pe ambalaj cu cerneală indelebilă și în conformitate cu modelul etichetei;
(b)
să includă o notă oficială de culoarea etichetei în care sunt înscrise cel puțin indicațiile stabilite pentru etichetă de anexa IV partea A litera (a) punctele 4, 5 și 6, iar pentru semințele comerciale litera (b) punctele 2, 5 și 6. Nota oficială este concepută astfel încât să nu poată fi confundată cu eticheta prevăzută la litera (a). Se poate renunța la nota oficială în cazul în care indicațiile sunt înscrise pe ambalaj cu cerneală indelebilă sau în cazul în care, în conformitate cu dispozițiile litera (a), se utilizează o etichetă adezivă sau o etichetă dintr-un material care nu poate fi rupt.
(2) Statele membre pot prevedea derogări de la alineatul (1) pentru ambalajele mici închise pe teritoriul lor. Condițiile privind aceste derogări se stabilesc în conformitate cu procedura prevăzută la articolul 25 alineatul (2).
(3) Nu se aduce atingere dreptului statelor membre de a lua măsuri ca semințele de plante oleaginoase și pentru fibre destinate altor utilizări decât producția agricolă să poată fi comercializate numai în cazul în care se menționează acest fapt pe etichetă.
Articolul 13
În conformitate cu procedura prevăzută la articolul 25 alineatul (2), statele membre pot impune ca, în alte cazuri decât cele prevăzute de prezenta directivă, ambalajele pentru semințele de bază, semințele certificate de orice categorie și semințele comerciale să fie prevăzute cu o etichetă a furnizorului (această etichetă poate fi diferită de eticheta oficială sau se poate prezenta sub forma unor informații ale furnizorilor, imprimate pe ambalajul propriu-zis). Indicațiile care trebuie menționate pe o astfel de etichetă se stabilesc, de asemenea, în conformitate cu procedura prevăzută la articolul 25 alineatul (2).
Articolul 14
În cazul semințelor dintr-un soi care a fost modificat genetic, orice etichetă aplicată pe lotul de semințe, precum și orice document, oficial sau nu, care îl însoțește, în conformitate cu dispozițiile prezentei directive, trebuie să indice în mod clar faptul că soiul a fost modificat genetic.
Articolul 15
Statele membre impun menționarea oricărui tratament chimic al semințelor de bază, al semințelor certificate de orice natură sau al semințelor comerciale fie pe eticheta oficială, fie pe o etichetă a furnizorului, precum și pe ambalaj sau în interiorul acestuia.
Articolul 16
În scopul găsirii celor mai bune soluții pentru înlocuirea anumitor dispoziții din prezenta directivă se pot hotărî organizarea de experimente temporare în condiții specifice la nivel comunitar, în conformitate cu procedura prevăzută la articolul 25 alineatul (2).
În cadrul experimentelor în cauză, statele membre pot fi scutite de anumite obligații prevăzute de prezenta directivă. Nivelul scutirii se definește în funcție de condițiile la care se aplică. Durata unui experiment nu trebuie să depășească șapte ani.
Articolul 17
Statele membre se asigură că semințele comercializate în conformitate cu prezenta directivă nu sunt supuse, obligatoriu sau facultativ, în ceea ce privește caracteristicile, condițiile de examinare, marcarea și închiderea, nici unei restricții de comercializare, alta decât cele prevăzute de prezenta directivă sau de oricare altă directivă.
Articolul 18
În vederea comercializării, în conformitate cu dispozițiile articolului 4 prima liniuță, semințele selectate din generații anterioare semințelor de bază trebuie să îndeplinească următoarele condiții:
(a)
să fie controlate oficial de serviciul competent pentru certificare, în conformitate cu dispozițiile care se aplică pentru certificarea semințelor de bază;
(b)
să fie ambalate în conformitate cu dispozițiile prezentei directive și
(c)
pe ambalaje să fie aplicată o etichetă pe care se specifică cel puțin indicațiile următoare:
-
serviciul de certificare și statul membru sau sigla acestora;
-
numărul de referință al lotului;
-
luna și anul închiderii sau
-
luna și anul ultimei prelevări oficiale de eșantioane în vederea certificării;
-
specia, menționată cel puțin cu denumirea botanică, sub formă prescurtată și fără numele autorilor, cu caractere latine;
-
soiul, menționat cel puțin cu caractere latine;
-
mențiunea „semințe de prebază”;
-
numărul de generații care preced semințele din categoria „semințe certificate” sau „semințe certificate din prima generație”.
Eticheta este de culoare albă, barată pe diagonală cu o linie de culoare violet.
Articolul 19
(1) Statele membre iau măsuri astfel încât semințele de plante oleaginoase și pentru fibre:
-
provenite direct din semințe de bază sau din semințe certificate din prima generație, certificate oficial fie în unul sau mai multe state membre, fie într-o țară terță căreia i s-a acordat echivalența conform dispozițiilor articolului 20 litera (b), sau provenite direct din încrucișarea semințelor de bază certificate oficial într-un stat membru cu semințe de bază certificate oficial în una dintre țările terțe în cauză și
-
recoltate în alt stat membru
să fie certificate oficial, la cerere și fără să aducă atingere dispozițiilor din Directiva 2002/53/CE, drept semințe certificate în fiecare stat membru, în cazul în care au fost supuse unei inspecții în câmp în conformitate cu condițiile stabilite de anexa I pentru categoria în cauză și în cazul în care s-a constatat, cu ocazia unei examinări oficiale, că sunt respectate condițiile stabilite de anexa II pentru aceeași categorie.
În cazul în care semințele au fost produse direct din semințe certificate oficial din generațiile anterioare semințelor de bază, statele membre pot autoriza certificarea oficială a acestora drept semințe de bază în cazul în care sunt respectate condițiile prevăzute pentru această categorie.
(2) Semințele de plante oleaginoase și pentru fibre recoltate în Comunitate și care urmează să fie certificate în conformitate cu dispozițiile alineatului (1) trebuie să fie:
-
ambalate și etichetate cu o etichetă oficială care îndeplinește condițiile stabilite de anexa V punctele A și B, în conformitate cu dispozițiile articolului 11 alineatul (1) și
-
însoțite de un document oficial care îndeplinește condițiile stabilite de anexa V punctul C.
Dispozițiile primului paragraf referitoare la ambalare și etichetare nu trebuie aplicate în cazul în care autoritățile de inspecție în câmp, cele care întocmesc documentele pentru semințele care nu sunt certificate definitiv în vederea certificării, precum și cele responsabile cu certificarea sunt aceleași sau în cazul în care acestea au fost de acord cu scutirea în cauză.
(3) Statele membre iau, de asemenea, măsuri pentru ca semințele de plante oleaginoase și pentru fibre:
-
provenite direct din semințe de bază sau din semințe certificate din prima generație, certificate oficial în unul sau mai multe state membre sau într-o țară terță căreia i s-a acordat echivalența conform dispozițiilor articolului 20 litera (b) sau provenite din încrucișarea de semințe de bază certificate oficial într-un stat membru cu semințe de bază certificate oficial în una din țările terțe în cauză și
-
recoltate într-o țară terță
să fie certificate oficial, la cerere, drept semințe certificate în fiecare stat membru în care semințele de bază au fost fie produse, fie certificate oficial, în cazul în care au fost supuse unei inspecții în câmp conform condițiilor stabilite printr-o decizie de echivalență adoptată în conformitate cu dispozițiile articolului 20 litera (a) pentru categoria în cauză și în cazul în care s-a constatat, cu ocazia unei examinări oficiale, că sunt respectate condițiile stabilite de anexa II pentru aceeași categorie. Celelalte state membre pot, de asemenea, să autorizeze certificarea oficială a semințelor de acest tip.
Articolul 20
(1) La propunerea Comisiei, Consiliul, hotărând cu majoritate calificată, constată:
(a)
dacă, în cazul prevăzut la articolul 18, inspecțiile efectuate în câmp într-o țară terță îndeplinesc condițiile stabilite de anexa I;
(b)
dacă semințele de plante oleaginoase și pentru fibre recoltate într-o țară terță, care prezintă aceleași garanții în ceea ce privește caracteristicile proprii, precum și dispozițiile adoptate în vederea examinării, a asigurării identității, marcării și controlului, sunt echivalente cu semințele de bază, cu semințele certificate sau cu semințele certificate din prima, a doua și a treia generație sau cu semințele comerciale recoltate pe teritoriul Comunității și conforme cu dispozițiile prezentei directive.
(2) Dispozițiile alineatului (1) se aplică în cazul oricărui stat membru nou, în perioada cuprinsă între aderare și data la care acesta trebuie să pună în aplicare dispozițiile legale, de reglementare și administrative necesare respectării prezentei directive.
Articolul 21
(1) Pentru depășirea dificultăților temporare de aprovizionare generală cu semințe de bază sau cu semințe certificate pe teritoriul Comunității, care nu se pot rezolva în alt mod, statele membre pot autoriza, în conformitate cu procedura prevăzută la articolul 25 alineatul (2), pentru o perioadă determinată, pe întreg teritoriul Comunității, în cantitățile necesare pentru depășirea dificultăților de aprovizionare, comercializarea semințelor dintr-o categorie supusă unor cerințe mai puțin stricte, precum și a semințelor din soiuri care nu figurează nici în catalogul comun al soiurilor și speciilor de plante agricole, nici în cataloagele naționale ale soiurilor din statele membre.
(2) Pentru o categorie de semințe dintr-un soi determinat, eticheta oficială este cea prevăzută pentru categoria corespunzătoare; pentru semințele din soiuri care nu figurează în cataloagele menționate anterior, eticheta oficială este cea prevăzută pentru semințele comerciale. Eticheta indică în toate cazurile faptul că semințele în cauză fac parte dintr-o categorie supusă unor cerințe mai puțin stricte.
(3) Normele de aplicare a dispozițiilor alineatului (1) sunt adoptate în conformitate cu procedura prevăzută la articolul 25 alineatul (2).
Articolul 22
(1) Statele membre se asigură că semințele de plante oleaginoase și pentru fibre sunt controlate oficial, cel puțin prin sondaj, în cursul comercializării, pentru a verifica respectarea cerințelor din prezenta directivă.
(2) Fără să aducă atingere liberei circulații a semințelor pe teritoriul Comunității, statele membre iau toate măsurile necesare pentru a se asigura că, în cazul comercializării unei cantități mai mari de 2 kg de semințe importate din țări terțe, se furnizează indicațiile următoare:
(a)
specia;
(b)
soiul;
(c)
categoria;
(d)
țara producătoare și serviciul de control oficial;
(e)
țara de destinație;
(f)
importatorul;
(g)
cantitatea de semințe.
Modalitățile de furnizare a acestor indicații se stabilesc în conformitate cu procedura prevăzută la articolul 25 alineatul (2).
Articolul 23
(1) Pe teritoriul Comunității se efectuează teste comparative comunitare, pentru a se controla a posteriori eșantioanele de semințe de bază, cu excepția celor din soiuri hibride și sintetice, de semințe certificate de orice natură de plante oleaginoase și pentru fibre prelevate prin sondaj. Examinarea condițiilor pe care trebuie să le îndeplinească semințele în cauză poate fi inclusă în controlul a posteriori. Organizarea testelor și rezultatele acestora sunt lăsate la aprecierea comitetului prevăzut la articolul 25 alineatul (1).
(2) Testele comparative contribuie la armonizarea metodelor tehnice de certificare în vederea obținerii de rezultate echivalente. După atingerea acestui scop, testele în cauză constituie obiectul unui raport anual de activitate, notificat în mod confidențial statelor membre și Comisiei. Data la care se întocmește pentru prima dată raportul în cauză se stabilește în conformitate cu procedura prevăzută la articolul 25 alineatul (2).
(3) Dispozițiile necesare pentru executarea testelor comparative se stabilesc în conformitate cu procedura prevăzută la articolul 25 alineatul (2). Semințele de plante oleaginoase și pentru fibre recoltate în țări terțe pot fi incluse în testele comparative.
Articolul 24
Modificările care trebuie aduse conținutului anexelor ca urmare a evoluției cunoștințelor științifice sau tehnice se stabilesc în conformitate cu procedura prevăzută la articolul 25 alineatul (2).
Articolul 25
(1) Comisia este asistată de Comitetul permanent pentru semințe și material săditor pentru agricultură, horticultură și silvicultură instituit de articolul 1 din Decizia 66/399/CEE a Consiliului (7).
(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE.
Perioada prevăzută la articolul 4 alineatul (3) din Decizia 1999/468/CE se stabilește la o lună.
(3) Comitetul adoptă propriul regulament de procedură.
Articolul 26
Sub rezerva toleranțelor stabilite de anexa II privind prezența bolilor, a organismelor dăunătoare sau a vectorilor acestora, prezenta directivă nu aduce atingere dispozițiilor din legislațiile naționale justificate de rațiuni de protecție a sănătății și vieții persoanelor și animalelor, de conservare a plantelor sau de protecție a proprietății industriale sau comerciale.
Articolul 27
(1) În conformitate cu procedura prevăzută la articolul 25 alineatul (2), se pot stabili condiții speciale pentru a se ține cont de evoluția situației în domeniile următoare:
(a)
condițiile în care pot fi comercializate semințele tratate chimic;
(b)
condiții în care pot fi comercializate semințele, în ceea ce privește conservarea in situ și utilizarea durabilă a resurselor genetice ale plantelor, inclusiv amestecurile de semințe din specii care include, de asemenea, speciile menționate la articolul 1 din Directiva 2002/53/CE, asociate habitatelor naturale și seminaturale specifice și amenințate de erodare genetică;
(c)
condițiile în care pot fi comercializate semințele adaptate pentru cultura biologică.
(2) Condițiile speciale prevăzute la alineatul (1) litera (b) presupun în special:
(a)
că semințele din speciile în cauză au o proveniență cunoscută și aprobată în fiecare stat membru de către autoritatea responsabilă de comercializarea semințelor în zone determinate;
(b)
restricții cantitative corespunzătoare.
Articolul 28
Pe baza unei cereri care se examinează în conformitate cu procedura prevăzută la articolul 25 alineatul (2), un stat membru poate fi scutit total sau parțial de obligația de a aplica dispozițiile prezentei directive, cu excepția articolul 17:
(a)
în ceea ce privește:
-
cartamus;
(b)
în ceea ce privește alte specii, în cazul în care nu există, în mod normal, reproducere sau comercializare de semințe din speciile în cauză pe teritoriul său.
Articolul 29
Statele membre comunică Comisiei textul dispozițiilor de drept intern pe care le adoptă în domeniul reglementat de prezenta directivă.
Comisia informează celelalte state membre cu privire la aceasta.
Articolul 30
Comisia prezintă, până la data de 1 februarie 2004 cel târziu, o evaluare detaliată privind simplificarea procedurilor de certificare instituite de articolul 5 din Directiva 98/96/CE. Această evaluare vizează în special consecințele eventuale asupra calității semințelor.
Articolul 31
(1) Directiva 69/208/CEE, modificată de directivele care menționate de anexa VI partea A se abrogă, fără să aducă atingere obligațiilor statelor membre cu privire la termenele de transpunere menționate de anexa VI partea B.
(2) Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa VII.
Articolul 32
Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
Articolul 33
Prezenta directivă se adresează tuturor statelor membre.
Adoptată la Luxemburg, 13 iunie 2002